text: [{"text_idx": "#000000", "text": "A-horisonturin er nu\u0301 kortlagdur rundanum F\u00f8royar"}, {"text_idx": "#000001", "text": "A-horisonturin, sum er marki\u00f0 millum botnin a\u0301 kolberandi lindini (Prestfjallsfylki\u00f0) og ni\u00f0astu basaltfla\u0301irnar (Beinisv\u00f8r\u00f0sfylki\u00f0), er a\u0301\u00f0ur kortlagdur a\u0301 landi i\u0301 Va\u0301gunum og nor\u00f0ast i\u0301 Su\u00f0uroynni (Rasmussen & Noe-Nygaard, 1969). Harumframt kom man ni\u00f0ur i\u0301gj\u00f8gnum A-horisontin i\u0301 Vestmanna-1 boringini. A\u0301\u00f0ur hava metingar um, hvussu A-horisonturin gongur i\u0301millum tey kortl\u00f8gdu \u00f8kini veri\u00f0 gj\u00f8rdar, eitt nu\u0301 hevur serliga tulkingin hja\u0301 Regini Waagstein (1988) a\u0301 einari linju gj\u00f8gnum Streymoynna og Su\u00f0uroynna veri\u00f0 no\u0301gv bru\u0301kt."}, {"text_idx": "#000002", "text": "Jar\u00f0feingi hevur nu\u0301 vi\u0301\u00f0ka\u00f0 kortleggingina av A-horisontinum vi\u00f0 at ny\u0301ta seismiskar da\u0301tur og gj\u00f8rt eitt ny\u0301tt kort av, hvussu A-horisonturin tekur seg u\u0301t a\u0301 innara landgrunninum (Mynd 1). Korti\u00f0 er gj\u00f8rt vi\u00f0 at interpolera millum kortl\u00f8gdu punktini. A\u0301 myndini si\u0301ggjast eisini da\u0301tupunktini sum eru ny\u0301tt til interpolationina. Myrkabla\u0301u punktini vi\u0301sa uppruna kortleggingina i\u0301 Va\u0301gunum og i\u0301 Su\u00f0uroynni og ljo\u0301sabla\u0301u punktini vi\u0301sa seismisku linjurnar har A-horisonturin er tulka\u00f0ur (Jar\u00f0feingi rapport JF-J-2020-06)."}, {"text_idx": "#000003", "text": "Mynd 1. Kort fyri A-horisontin. 500 m er i\u0301millum h\u00e6ddarkurvarnar. Ymisk fyrivarni eru ly\u0301st i\u0301 rapportini. Legg til merkis at korti\u00f0 fevnir eisini um \u00f8kir har A-horisonturin er ma\u0301a\u00f0ur burtur og vi\u0301sir her hvar hann vildi ligi\u00f0 um hann ikki var ma\u0301a\u00f0ur burtur."}, {"text_idx": "#000004", "text": "Jar\u00f0fr\u00f8\u00f0ingar hittast i\u0301 F\u00f8royum um havbotnin i\u0301 Evropa\nSetri\u00f0 og Jar\u00f0feingi halda skei\u00f0 i\u0301 Singapor\nAlment tiltak vi\u00f0 NASA-astronauti og ru\u0301mdart\u00f8kni\nLandgrunsnevnd Sameindu Tjo\u0301\u00f0a i\u0301 Kongsh\u00f8ll\nA\u0301hugaverdur fyrilestur i\u0301 Kongsh\u00f8ll mikudagin 12. apri\u0301l kl. 14:00\nNy\u0301ggj vitan um grundvatn og ty\u0301dningurin av hesum fyri jar\u00f0hitany\u0301tslu\nFyrsta brunnboraraskei\u00f0i\u00f0 av a\u0301 hesum sinni"}]